Hvad kan man se i Molde?
Molde er kendt som rosernes by og byder på billedskønne udsigtspunkter og charmerende byliv. Byen ligger tæt ved Romsdalsfjorden, og fra byens højeste punkter kan du nyde udsigten over denne. Det er populært blandt rejsende at bruge tid på udsigten. Du kan blandt andet nyde hele 222 bjergtoppe fra samme udkigspunkt. Du når derop med bil eller til fods. Hvis du elsker kultur, kommer du ikke skuffet hjem fra Molde. Slå et smut forbi Romsdal Museum, der er sammensat af flere forskellige bygninger, hvilket danner rammen om en unik museumsoplevelse. I centrum af byen er en gåtur en oplevelse i sig selv, da der i hele centrum findes smukke statuetter, roser og skjulte udsigtspunkter. Hvis din flyrejse til Molde skal være lig med en lokal norsk oplevelse, kan du se de lokale hold spille på Aker Stadium. For de naturglade findes der en båd, som tager dig fra Molde til Hjertoya; en smuk lille ø med vandreruter og grønne træer. Her findes der også et fiskemuseum, hvor du kan lære om Norges historie og områdets udvikling gennem tiden.